Document ID: 32008R0253

KOMISIJAS REGULA (EK) Nr. 253/2008
(2008. gada 18. marts)
par mājputnu gaļas ievešanas atļauju izdošanu atbilstoši pieteikumiem, kas 2008. gada marta pirmajās septiņās dienās iesniegti saskaņā ar tarifa kvotu, kura atvērta ar Regulu (EK) Nr.1385/2007
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju (1),
ņemot vērā Komisijas 2006. gada 31. augusta Regulu (EK) Nr. 1301/2006, ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (2), un jo īpaši tās 7. panta 2. punktu,
ņemot vērā Komisijas 2007. gada 26. novembra Regulu (EK) Nr. 1385/2007, ar ko nosaka Padomes Regulas (EK) Nr. 774/94 piemērošanas kārtību attiecībā uz dažu Kopienas tarifa kvotu atvēršanu un pārvaldību mājputnu gaļai (3), un jo īpaši tās 5. panta 6. punktu,
tā kā:
(1)
Daudzumi, kas iekļauti pieteikumos ievešanas atļaujām, kuri iesniegti 2008. gada marta pirmajās septiņās dienās par apakšperiodu no 2008. gada 1. aprīļa līdz 30. jūnijam, pārsniedz dažu kvotu ietvaros pieejamos daudzumus. Tāpēc ir jānosaka, par kādu apjomu ievešanas atļaujas var izdot, nosakot piešķīruma koeficientu, ko piemēros pieprasītajiem daudzumiem.
(2)
Daudzumi, kas iekļauti pieteikumos ievešanas atļaujām, kuri iesniegti 2008. gada marta pirmajās septiņās dienās par apakšperiodu no 2008. gada 1. aprīļa līdz 30. jūnijam, attiecas uz mazākiem daudzumiem nekā ir pieejams dažās kvotās. Tāpēc ir jānosaka, par kādu apjomu pieteikumi netika iesniegti, un šis apjoms jāpieskaita daudzumiem, kas noteikti nākamajam kvotas apakšperiodam,
IR PIEŅĒMUSI ŠO REGULU.
1. pants
1. Ievešanas atļauju pieteikumiem, kuri atbilstoši Regulai (EK) Nr. 1385/2007 iesniegti par apakšperiodu no 2008. gada 1. aprīļa līdz 30. jūnijam, piemēro šīs regulas pielikumā norādīto piešķīruma koeficientu.
2. Daudzumi, par kuriem pieprasījumi netika iesniegti un kuri ir jāpieskaita daudzumiem, kas noteikti kvotas apakšperiodam no 2008. gada 1. jūlija līdz 30. septembrim, ir norādīti šīs regulas pielikumā.
2. pants
Šī regula stājas spēkā 2008. gada 19. martā.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 18. martā

Labels: 3
17